# Yumi Ishikawa

Yumi Ishikawa (en japonès: 石川 優実, Ishikawa Yumi) (Komaki, Prefectura d'Aichi, 1 de gener de 1987) és una actriu, model i escriptora japonesa. Impulsora del moviment KuToo. El 2019 la BBC la va incloure al seu llistat de les 100 Dones més inspiradores i influents de l'any.

## Carrera

Nascuda l'1 de gener de 1987 a la ciutat de Komaki, a la Prefectura d'Aichi, Ishikawa va créixer a Tajimi, una ciutat de la Prefectura de Gifu.
El 2004 va començar a treballar com a gravure idol (models que posen amb actitud provocativa o suggestiva per a revistes masculines, llibres de fotos i portades de DVD, normalment impreses amb la tècnica del rotogravat, d'on prenen el nom gravure). El 2008 va començar la seva carrera com a actriu, el 2014 va protagonitzar la pel·lícula Onna no Ana i el 2016 la pel·lícula Yûwaku wa Arashi no Yoru ni, dirigida per Shinji Imaoka.

## Moviment #KuToo

El gener del 2019, Yumi Ishikawa, que treballava de recepcionista a temps parcial en una funerària, va escriure a Twitter una queixa sobre l'obligatorietat de dur talons a la feina que va ser compartida per gairebé 30.000 persones i va rebre l'adhesió de 67.000 usuaris. Davant la repercussió de la seva denúncia va decidir llançar una petició per internet a través de Change.org per demanar a les autoritats japoneses una llei que prohibís a les empreses obligar les treballadores a vestir sabates de taló, una tradició força estesa al país.
El juny del 2019 la petició va ser lliurada al Ministeri de Salut, Treball i Benestar del govern japonès encapçalat per Shinzō Abe, perquè segons la seva impulsora, l'ús continuat dels tacons "impacta en la productivitat i la salut de les treballadores", ja que aquest tipus de calçat afavoreix l'aparició de butllofes, galindons i problemes de circulació així com dolors d'esquena. La campanya, amb més repercussió a escala internacional que nacional, de seguida va ser emmarcada com una qüestió de salut més que no pas de gènere en un país amb una forta desigualtat de gènere.
El nom del moviment KuToo, inspirat en el moviment Me Too, és un joc de paraules derivat dels mots japonesos que designen a les sabates (kutsu) i al dolor (kutsū).

## Referències

* ↑ Frey, Kaitlyn. «Japanese Actress Starts Petition to Stop Employers from Requiring Women to Wear Heels to Work». People, 04-06-2019. [Consulta: 23 juny 2019].
* ↑ Chen, Aria Hangyu. «Japan's #KuToo Movement Aims to Stop Employers From Requiring Women to Wear Heels». Time, 12-03-2019. [Consulta: 23 juny 2019].
* ↑ Mochizuki, Toma «Men force feet into high heels as Japan's #KuToo movement seeks to build on media attention». The Japan Times, 10-06-2019 [Consulta: 23 juny 2019].
* 1 2 3 4 324cat. «#KuToo: les dones japoneses es rebel·len contra les sabates de taló a la feina», 04-06-2019. [Consulta: 28 novembre 2020].
* 1 2 3 4 Foncillas, Adrián. «Japonesas contra los zapatos de tacón» (en castellà), 06-06-2019. [Consulta: 28 novembre 2020].
* 1 2 3 4 «#KuToo: las japonesas se rebelan contra los tacones» (en castellà), 14-03-2019. [Consulta: 28 novembre 2020].
* ↑ Parker, Maggie. «Forcing Women to Wear High Heels to Work Is Gender Discrimination, Says Founder of Japan's #KuToo Movement». Parade, 20-06-2019. [Consulta: 23 juny 2019].
* ↑ «BBC 100 Women 2019: Who is on the list this year?» (en anglès). BBC News, 16-10-2019.
* ↑ «お菓子系アイドルの石川優実、変形ワンピ姿で横乳とお尻を大胆披露» (en japonès). Mynavi News, 14-02-2013. Arxivat de l'original el 23 de juny 2019. [Consulta: 23 juny 2019].
* ↑ Ishikawa, Yumi. «てか、書名提出から4000にんくらい？フォロワーさんが増えたので今更だけど長々自己紹介します。石川優実32歳です。岐阜県多治見市出身です。生まれは愛知県小牧市です。» (en japonès). Twitter, 23-06-2019. [Consulta: 23 juny 2019].
* ↑ «歌舞台 いじめ撲滅めざす社団法人が「ぼっこ」上演 あす可児、20日多治見で 岐阜» (en japonès). Mainichi Shimbun, 18-03-2016. Arxivat de l'original el 23 de juny 2019. [Consulta: 23 juny 2019].
* ↑ «市橋直歩&石川優実「エロと切なさと恋と青春が良いバランス」大胆濡れ場に挑んだ映画『女の穴』» (en japonès). Mynavi News, 24-06-2014. [Consulta: 23 juny 2019].
* ↑ «お菓子系アイドルで人気の石川優実、透ける衣装を着てチラリズムが全開!» (en japonès). Mynavi News, 19-12-2012. Arxivat de l'original el 27 de novembre 2020. [Consulta: 23 juny 2019].
* ↑ «主演女優ふたりの起用理由は「宇宙人っぽい」と「覚悟」 『女の穴』初日舞台あいさつ» (en japonès). fjmovie.com, 28-06-2014. [Consulta: 23 juny 2019].
* ↑ «高樹澪さんと石川優実さん親子役のポイントは「えくぼ」 『誘惑は嵐の夜に』初日舞台あいさつ» (en japonès). fjmovie.com, 20-02-2016. [Consulta: 23 juny 2019].
* ↑ ; Victor, Daniel«Japanese Women Want a Law Against Mandatory Heels at Work». The New York Times, 04-06-2019. [Consulta: 23 juny 2019].
* ↑ Weaver, Matthew. «#KuToo: Japanese women submit anti-high heels petition». The Guardian, 03-06-2019. [Consulta: 23 juny 2019].
* ↑ Lewis, Leo. «Japan's fight over high heels at work is far from over». Financial Times, 13-06-2019. [Consulta: 23 juny 2019].